El cementiri municipal reobre les seues portes aquest dilluns
29 maig 2020

## El cementiri municipal reobre les seues portes aquest dilluns29 maig 2020Última actualització: 14 juliol 2025

![](../gestion/img/_AO_4165-copia.jpg)  
  

El regidor delegat de Serveis Bàsics, M**iguel Ángel Picornell**, ha informat aquest matí que el pròxim dilluns el cementiri municipal obrirà les portes a partir de les 09.00 hores i coincidint amb l'inici de la Fase 2 a la nostra ciutat.

L'edil ha explicat que des del consistori s'ha elaborat un pla de fluxos de mobilitat que senyalitza el recorregut a seguir pels usuaris en el cementiri. _"La franja blava serà la que indique el camí d'accés mentre que la roja serà la d'eixida. Només es podrà accedir per la porta de l'aparcament_".

Picornell ha sol·licitat a la ciutadania en general que s'escalonen les visites per evitar aglomeracions i que s'obeïsca a les indicacions de la Policia Local i de personal del cementiri i incidit que cada ciutadà haurà de portar els estris necessaris per a la neteja de làpides lloc que no es podran fer servir les fonts ni els raspalls.

Pel que fa a altres mesures que s'han implantat, el regidor ha explicat que les visites seran d'un màxim de 45 minuts i que s'ha establert un aforament màxim. A més serà obligatori l'ús de mascareta, es dispensarà hidrogel als visitants a l'entrada del recinte així com guants de plàstic d'un sol ús i mocadors. També s'han instal·lat contenidors amb tapa i obertura amb pedal.